**RADA ŠKOLY PRI MŠ HVIEZDOSLAVOVA 17**

**V MOLDAVE NAD BODVOU**

**VÝROČNÁ SPRÁVA**

RADY ŠKOLY PRI MŠ HVIEZDOSLAVOVA 17 V MOLDAVE NAD BODVOU

ZA ROK 2016

**OBSAH:**

1. Úvod
2. Činnosť Rady školy pri MŠ Hviezdoslavova 17 v Moldave nad Bodvou
3. Záver

**1.Úvod**

**Rada školy**(ďalej RŠ) pri MŠ Severná 19 v Moldave nad Bodvou v zložení viď. Štatút rady školy pracuje od 14. júna 2016. Podmienky vzniku a právne postavenie RŠ upravuje zákon  č. 596/2003 Zb. o štátnej správe v školstve a v školskej samospráve s pôsobnosťou na štvorročné obdobie.

**Činnosť RŠ** sa riadi Štatútom RŠ pri MŠ Severná 19 v Moldave nad Bodvou.

**RŠ** je iniciatívnym a poradným samosprávnym orgánom, ktorý sa vyjadruje a presadzuje záujmy v jej kompetencii, záujmy žiakov, pedagogických a ostatných zamestnancov v oblasti vzdelávania a výchovy. RŠ plní kontrolnú funkciu voči riaditeľstvu MŠ Severná 19 a vyjadruje sa k činnosti školy.

**Výročná správa** dáva priestor pre vyhodnotenie práce za rok 2016.

**2. Činnosť Rady školy pri MŠ Hviezdoslavova 17 Moldava nad Bodvou za rok 2016**

Členovia Rady školy sa v roku 2016 stretli sedemkrát a to: 23.1. 2016, 31.3. 2016, 19.4.2016, 14.6. 2016, 2.9. 2016, 29.11. 2016, 14.12. 2016.

Prvé zasadnutie RŠ sa konalo **23.1.2016,** na ktorom bolapani Oľga Kiš-Pálová vyzvaná podať informácie z mestského zastupiteľstva**.** Následne riaditeľka informovala o pripravovaných aktivitách ku ktorým patril napríklad i karneval.

Na druhom zasadnutí **31.3.2016** riaditeľka informovala o prijímaní detí v novom šk. roku a kritériách ich prijímania. V ďalšom bode riaditeľka informovala prítomných o aktivitách, ktoré sa majú uskutočniť v najbližšej dobe (Deň matiek, plavecký výcvik).

V roku 2016 sa končilo štvorročné funkčné obdobie rady školy, preto bolo potrebné zvoliť nových členov na nové funkčné obdobie podľa § 2 zákona 51/2000 Z.z. o školskej samospráve v znení neskorších predpisov a § 24 zákona č. 596/2003 Z.z., ktorý určuje v odseku 5, aké má byť zloženie členov RŠ s prihliadnutím na §25 odsek č. 2, 4 a 12.

RŠ pri MŠ Hviezdoslavova sa skladá z piatich členov.

V zmysle pokynov zriaďovateľa a zákona o školskej správe a samospráve sa 31.3.2016 uskutočnili voľby za zástupcov rodičov a 12.4.2016 voľby za pedagogických a nepedagogických zamestnancov školy.

Za pedagogických zamestnancov bola do RŠ zvolená Bc. Angelika Ballová a za nepedagogických zamestnancov p. Valika Hodermarská. Za rodičov boli zvolení Mgr. Lenka Stone a Mgr. Slávka Oravczová. Zriaďovateľ, mesto Moldava nad Bodvou, delegovalo do RŠ po schválení mestským zastupiteľstvom do RŠ p. Oľgu Kiš-Pálovú.

Dňa **19. 4. 2016** sa uskutočnilo ustanovujúce zasadnutie novej RŠ za prítomnosti štatutárneho zástupcu školy, riaditeľky školy, Mgr. Viery Lukácsovej. Na zasadnutí prebehli voľby predsedu rady školy. Voľby sa uskutočnili verejným hlasovaním. Predsedom RŠ sa stala Mgr. Lenka Stone.

Prvé zasadnutie novozvolenej RŠ sa uskutočnilo dňa **14.6. 2016**, na ktorom predsedníčka RŠ oboznámila členov so Štatútom RŠ, ktorý bol následne členmi schválený. Následne riaditeľka školy Mgr. Viera Lukácsová informovala o odchode detí do základných škôl a kritériách prijímania detí do MŠ na šk.r. 2016/2017. V ďalšom bode riaditeľka MŠ informovala zúčastnených o vyčerpaní financií vyzbieraných zo zápisného na šk. rok 2015/2016. Následne informovala pani riaditeľka členov RŠ o pripravovaných akciách a aktivitách materskej školy a o prázdninovom režime MŠ.

Dňa **2. 9. 2016** sa konalo zasadnutie RŠ, na ktorom pani riaditeľka Mgr. Viera Lukácsová oboznámila prítomných s novým zoskupením detí do tried v novom školskom roku a jednotlivými vyučujúcimi. Následne predniesla predsedkyňa RŠ návrh plánu činnosti rady školy na šk. rok 2016/2017, ktorý bol jednohlasne schválený. V ďalšom bode pani riaditeľka predniesla správu o výchovno-vzdelávacej činnosti a výsledkoch v šk. r. 2015/2016, ďalej informovala o realizácii Školského vzdelávacieho programu (o forme plánovania, zameranie školy), predložila plán práce školy na šk. r. 2016/2017 a oboznámila členov RŠ s Inovovaným školským vzdelávacím programom a so školským poriadkom, ktorý bol jednohlasne schválený.

Na zasadnutí **29.11.2016** riaditeľka informovala prítomných o doterajšom čerpaní školného a pripravovaných aktivitách, ku ktorým patril Mikuláš,  vianočné predstavenie detí pre rodičov, karneval a divadelné predstavenie.

Na mimoriadnom stretnutí **14.12.2016** riaditeľka školy informovala prítomných o výzve mesta Moldavy nad Bodvou *podľa §24 ods. 6 zákona 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v súlade s §6 vyhlášky MŠ SR č. 291/2004 Z.z.,* o delegovanie troch kandidátov do obecnej školskej rady na nové funkčné obdobie. Jedného zástupcu rodičov (z členov rady školy), riaditeľa školy a predsedu rady školy.

Členovia RŠ sa rozhodli po hlasovaní navrhnúť na delegovanie do obecnej školskej rady na nové funkčné obdobie nasledujúcich kandidátov:

Zástupcu rodičov Mgr Slávku Oravczovú

Riaditeľa školy Mgr. Vieru Lukácsovú

Predsedu rady školy Mgr. Lenku Stone

Zo všetkých zasadnutí bola vyhotovená zápisnica. Na všetkých zasadnutiach RŠ bola prítomná riaditeľka materskej školy, ktorá RŠ predkladala správy a informácie podľa požiadaviek RŠ. Predsedníčka RŠ sa poďakovala členom za doterajšiu prácu a zaželala veľa tvorivých nápadov na zlepšenie chodu školy.

**3. Záver**

Táto výročná správa je dostupná všetkým členom RŠ, pedagogickým i nepedagogickým pracovníkom, ktorí si ju môžu vyžiadať u predsedníčky RŠ a zároveň je uložená u p. riaditeľky materskej školy a zverejnená na webovej stránke školy : http://www.ms-hviezdoslavova.eu/

**RŠ pri MŠ Hviezdoslavova 17**

Predseda RŠ: Mgr. Lenka Stone

**Kontakt:**

MŠ Štvorlístok

Hviezdoslavova 17

Moldava nad Bodvou

045 01

# Tel.: 055/460 20 47 ; 0917/677 135 riaditeľka

# e-mail: mshviezdoslavovamo@gmail.com

Dňa 17.2.2017 v Moldave nad Bodvou Vypracoval: Mgr. Lenka Stone (predseda RŠ)